Teplo (Simferopola distrikto)

Teplo (, , ) estas malgranda vilaĝo en la Simferopola distrikto de Aŭtonoma Respubliko Krimeo, administre apartenanta al la Perova komunumo. Laŭ la censo de la jaro 2001 en la vilaĝo loĝis 29 homoj. Antaŭ la jaro 1948 la vilaĝo nomiĝis Ĉeŝmeĝi.

 Geogragio 
La vilaĝo situas proksimume 4 kilometrojn sud-oriente de Simferopolo sur la deklivoj de relative mallarĝa ravineto, formita de la rojo Ĉeŝmeĝi (maldekstra alfluanto de la rivero Salgiro). Proksimume 1 kilometron oriente de la vilaĝo pasas la aŭtoŝoseo Simferopolo-Aluŝto-Jalto. La plej proksimaj loĝlokoj estas la vilaĝoj Andrusovo (oriente), Klinovko (sud-okcidente) kaj Ukrainko (nor-okcidente).

 Historio 
La unua skriba mencio pri la vilaĝo (menciita sub la nomo Ĉeŝmezi) aperis en 1784. Evidente, jam tiam la vilaĝo estis malgranda; post la amasa formigro de la krime-tatara loĝantaro en Turkion (post la anekso de Krimeo fare de la Rusia Imperio) la vilaĝo senhomiĝis (sur la milita mapo de la jaro 1817 la vilaĝo estas markita kiel neloĝataLa mapo de Krimeo (1817)  Alirita 2013-09-27.).

La sekva mencio pri la vilaĝo aperas nur en la jaro 1926: la statistikaj fontoj de la tutUSSRa censo mencias, ke ĝi estis loĝata de 72 homoj (ĉefe grekoj kaj rusoj). Pro malgranda loĝantaro la vilaĝo tiutempe estis konsiderata nur loĝloketo. En la jaro 1948 per la ukazo de la Prezidio de la supera konsilio de RSFSR la nomo de la loĝloketo estis ŝanĝita al Tjoplaja (la rusaj nomoj Tjoplaja/Tjoploje signifas laŭvorte (la) varma).

Laŭ la informoj de la jaro 1968 la loĝloketo jam apartenis al la Perova komunumo. Per la decido de la Parlamento de Aŭtonoma Respubliko Krimeo la 19an de decembro 2007 la loĝloko ricevis oficialan statuson de vilaĝo.

 Dinamiko de la loĝantaro 
 1926 — 72 homoj
 1989 — 33 homoj
 2001 — 29 homoj

 Nuntempo 
Laŭ la tutukrainia censo de la jaro 2001 en la vilaĝo loĝis 29 homoj (la pli ĝisdataj pritaksoj de la jaro 2009 mencias 17 homojn). La vilaĝo havas areon de 12,8 hektaroj kaj konsistas el 13 kortoj.

 Referencoj 

 Ligiloj 




Kategorio:Vilaĝoj de Krimeo
Kategorio:Loĝlokoj de la Simferopola distrikto